ทันเกมส์
ฟิล์มเลิกบิดผันตัวเป็นโค้ช
1 มี.ค. 2560

ฟิล์มเลิกบิดผันตัวเป็นโค้ช
“ฟิล์ม” รัฐภาคย์ วิไลโรจน์ ผันตัวเป็นผู้ฝึกสอนเต็มตัว หลังรับตำแหน่งผู้ช่วยโค้ชทีมเอ.พี.ฮอนด้า ลุยศึกเอเชีย โรด เรซซิ่ง แชมเปี้ยนชิพ 2017 และซูซูก้า 4 ชั่วโมง ที่ญี่ปุ่น พร้อมหวังพัฒนาตัวเองเพื่อก้าวไปสู่ความสำเร็จในระดับโลก ขณะที่ เอ.พี.ฮอนด้า ตั้งเป้าปั้นนักแข่งสายเลือดไทยสู่โมโต จีพี ภายในปี 2025
เทควันโดจ่อใช้กฎใหม่
สหพันธ์เทควันโดโลก เตรียมประกาศใช้กฎใหม่อย่างเป็นทางการ หลังได้รับเสียงตอบรับจากชาติสมาชิกอย่างดี ในศึกยูเอส โอเพ่น 2016 ที่สหรัฐ เมื่อต้นปีที่ผ่านมา นอกจากนี้ยังเตรียมมอบสายดำให้กับ พล.อ.ธนะศักดิ์ ปฏิมาประกร รองนายกรัฐมนตรี ในฐานะที่กำกับดูแลกีฬา ในช่วงไทยเป็นเจ้าภาพสหพันธ์ วันที่ 8 มี.ค. 
สตีลเลอร์สเซ็นบราวน์
พิตต์สเบิร์ก สตีลเลอร์ส ต่อสัญญา อันโตนิโอ บราวน์ อีก 4 ปี ถึงปี 2021 มูลค่า 68 ล้านเหรียญสหรัฐ (ราว 2,380 ล้านบาท) ทำสถิติเป็นไวด์ รีซีฟเวอร์ ที่มีค่าจ้างแพงที่สุดในศึกอเมริกันฟุตบอล มากกว่า เอ.เจ. กรีน ของซินซินเนติและเจ้าของสถิติก่อนหน้านี้ 2 ล้านเหรียญสหรัฐ (ราว 70 ล้านบาท)
แฮมิลตันอ้อนใช้โซเชียล
ลูอิส แฮมิลตัน นักขับฟอร์มูลาวัน เรียกร้องให้ ลิเบอร์ตี มีเดีย กลุ่มทุนผู้ดูแลรถสูตรหนึ่งคนใหม่ อนุญาตให้ใช้โซเชียลมีเดีย สื่อสารกับแฟนๆ โดยเชื่อว่าช่วยเพิ่มความสนใจมากขึ้น